На основу члана 77. Закона о приватизацији, ("Службени гласник РС", бр.83/2014,46/2015 и 20/2016-аутентично тумачење), чл. 2а. и чл. 67.став 4. тачка 3. Закона о пореском поступку и пореској администрацији ("Службени гласник РС", бр. 80/02... 105/14), Закључка Владе Републике Србије 05 бр. 0238267/2016-1 од 11.октобра 2016.године и члана 37. Статута Града Ниша Ниша ("Службени лист града Ниша" бр. 88/2008 и 143/2016 )

Скупштина града Ниша на седници одржаној дана \_\_\_\_\_\_ 2017. године, донела је

**Р Е Ш Е Њ Е**

**О ДАВАЊУ САГЛАСНОСТИ**

**НА**

**конверзију потраживања Града Ниша на име уступљених јавних прихода према привредном друштву ,,Трајал корпорација''а.д. из Крушевца у трајни улог Града Ниша у капиталу Друштва**

1. **ПРИХВАТА СЕ** Препорука Владе Републике Србије дата Закључком 05 бр. 0238267/2016-1 од 11. октобра 2016. године, и даје сагласност да се у поступку усвајања Унапред припремљеног плана реогранизације (у даљем тексту: УППР), субјекта приватизације „Трајал корпорација“ а.д. Крушевац (у даљем тексту: Друштво), потраживања Града према Друштву по основу уступљених јавних прихода са стањем на дан 31.12.2015. године, које је утврђено записником надлежне организационе јединице Пореске управе, са каматом до дана доношења Закључка Владе у укупном износу 179.022,24 динара, конвертује у удео Града у капиталу Друштва.

2. ДАЈЕ СЕ сагласност да се потраживања Града настала у периоду после 31. 12. 2015. године до дана усвајања УППР конвертују у трајни улог Града у капиталу Друштва, након усвајања УППР-а.

3. Решење доставити: Привредном друштву „Трајал корпорација“ а.д. Крушевац, Министарству финансија – Пореској управи ради даље реализације, Градској управи Града Ниша.

4. Решење објавити у Службеном листу града Ниша.

Број :

У Нишу, дана \_\_\_.\_\_\_\_.2017.године

СКУПШТИНА ГРАДА НИША

ПРЕДСЕДНИК

Мр Раде Рајковић

**О б р а з л о ж е њ е**

Правни основ за доношење овог решења садржан је у члану 77. Закона о приватизацији којим је предвиђено да се у поступку приватизације може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизације. Акт о конверзији може се донети када је донета одлука о моделу приватизације, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78 Закона о приватизацији предвиђено је да надлежни одган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

Влада Републике Србије је Закључком 05 број 023-8267/2016-1 од 11. октобра 2016. године у тачки 6 препоручила надлежним органима јединица локалне самоуправе да у поступку усвајања УППР донесу одлуку којом се даје сагласност да се потраживања локалних самоуправа према друштву по основу уступљених јавних прихода са стањем на дан 31. децембар 2015. године које ће бити утврђено Записником надлежне организационе јединице пореске управе са каматом до дана доношења овог Закључка конвертују у удео локалне самоуправе у капиталу друштва, а тачком 9 је препоручено надлежним ЈЛС да донесу одуке о сагласности за конверзију потраживања према Друштву настале у периоду после 31.децембра 2015. године до дана усвајања УППР, у трајни улог у капиталу друштва, у случају усвајања УППР.

Укупан усаглашен порески дуг Трајал корпорације ад из Крушевца, по основу пореза на зараде који се односи на општину 125 – Пантелеј, са стањем на дан 31.12.2015.године, са обрачунатом каматом до 11.10.2016.године, ког датума је донет Закључак Владе РС 05 бр. 023-8267/2016-1, износи 179.022,24.

Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неопходна је сагласност органа локалне самоуправе.

Дана 25.11.2016.године, на рочишту које је одржано пред привредним судом у Краљеву усвојен је УППР, TRAYAL KORPORACIJE AD KRUŠEVAC, ПИБ 100315020, у којем је предвиђено да се пореско потраживање разврстано у Класу А1, намири конверзијом потраживања у трајни капитал друштва.

Како Скупштина Града Ниша није донела до 25.11.2016.године поменути акт, те како је акт о прихватању конверзије уступљених прихода неопходан ради раздуживања обавеза у пореском рачуноводству и не може се спровести без одобрења и претходно закључених уговора о конверзији са надлежним органима Републичког фонда за пензијско и инвалидско осигурање, Републичког фонда за здравствено осигурање, Националне службе за запошљавање и јединица локалне самоуправе

, као и на основу свега напред наведеног, Градско веће Града Ниша предлаже Скупштини Града Ниша да донесе решење као у предлогу.

ГРАДСКА УПРАВА ГРАДА НИША

Секретаријат за финансије

Овлашћено лице-

По овлашћењу в.д.начелника

Градске управе града Ниша

Данијела Спасовић